
DISSERTATIO  MEDICA 

X  N  A  U  G  U  -  R  A  L  I  S, 


D  E 


DYSPEPSIA. 


U  M,  fecundum  pyrexias,  affe&us  ven 


triculi  faepiffime  mortales  exerceant, 
cum  hocce  feculum  luxuria  diffluens  et  in¬ 
temperantia  omnigena  infame,  ante  omnia 
alia  forfitan,  iis  objiciatur,  cumque  aliquid 
in  lucem  edere  neceffitate  cogamur,  operam 
noftram,  quam  in  dyfpepfia  confideranda, 

melius  poni  non  poffe  putamus.  Culleni 

'  \ 

autem  celeberrimi,  qui  omnia  hunc  morbum 
fpe&antia  eo  acumine,  quo  pleraque  illuftra- 
verit,  rimatus  eft,  veftigiis  infiftere,  non  du¬ 
bitabimus,  cumque,  ut  ducem  minime  falla¬ 
cem,  quamvis  non  paffibus  aequis,  volentes 

feque 

I  f 

fcquemur.  Quae  enim  audtores  pleriquc 
alii  luper  dyipepfia  memoriae  prodiderunt, 
ea  a  notione  naturae  morbi  minus  accurata 
faepe  proiecia  fuiffe  videntur. 


DEFINITIO. 

Hunc  morbum  clare  finire  in  primis  dif¬ 
ficile ;  namque  pauciffi  i  a  corpus  in  huma¬ 
num  vitia  invadunt.,  quae  non  fuas  in  ven¬ 
triculum  noxas  diffundunt,  eumque  magis 
minufve  perturbant,  adeo  ut  notae  horum  a 
dyfpepfiae  idiopathicae  propriis  aegerrime 
poflmt  fecerni.  Difficultate  igitur  hujuf- 
modi  prefius,  figna  praecipua  tantum  enu¬ 
meravit,  et,  fundionem  ventriculi  idiopathi¬ 
ce  turbatam  per  ea  indicari,  dixit  ipfe  Culle- 

nus,  nofologorum  princeps,  nec  notas,  quae 

*  —  •  » 

morbum  ab  omnibus  aliis  pro  certo  diftin- 
guunt,  dcfignare,  nec  eandem  perfpicuitatem 
mirabilem,  quae  in  aliis  ejus  definitionibus 
fe  offendit,  aflcqui  valens.  Ejus  autem  de¬ 
finitio  hujulmodi  eft:  ‘Ventriculi  fundio 

‘  idio- 

4  idiopathice  turbata,  per  anorexiam,  nau- 
4  feam,  vomitum,  inflationem,  rudum,  ru~ 
4  minationem,  acidi  humoris  erudationem, 
4  cardialgiam,  gaftrodyniam,  et  alvum  ple- 
4  rumque  aftridam,  indicata.’ 


HISTORIA  MORBI. 

Omnia  figna,  quae  hoc  in  morbo  fc met 
oftendere  confueverunt,  recenfere,  difficilius 
longiufque  foret;  igitur  maxime  notabilia 
tantum  percurremus. 

Morbum  venire  teftantur  appetentia  cibi 
imminuta,  ventriculus,  nullo  cibo  fumpto, 
diftenlus,  animus  leviter  demiffus.  Grada- 
tim  imminuuntur  vires  mufculares,  aegrotus 
languefcit,  motumque  refugit.  Solida  fim- 
plicia  magis  laxa,  vis  nervofa  magis  debilis 
evadit.  Cibus,  nullo  appetitu  fubftante,  fae- 
pe  capitur,  parumque  accurate  concoquitur. 
Ventriculus  et  inteflina  admodum  flatu  dif- 
tendi  folent,  et  inde  fpafmis,  dolore,  et  anxie¬ 
tate  ftipatis  tentantur.  Non  parum  humo¬ 


ris 

ris  limpidi,  vel  acidorum  et  putridorum, 
quae  ventriculus  comprehendat,  in  os  faepe 
rejicitur.  In  idem,  unius  duarumve  a  pran¬ 
dio  horarum  fpatio,  cibus  ipfe  nonnunquam 
ejicitur,  et  fruftulatim  expuitur,  et  a  quibuf- 
dam,  quod  quidem  rarius,  rurfus  devoratur. 
Rebus  ita  fefe  habentibus,  cor  aliquando 
palpitat,  et  fpiritus  crebro  difficulterque  tra¬ 
hitur.  Caput  dolore  et  vertigine  laborat. 
Ille,  nonnullis  in  exemplis,  graviffimus  et 
fere  perpetuus;  haec  modo  tanta,  ut,  adin- 
llar  ebrii,  vacillet  aegrotus.  Alimentum, 
pro  indole  fua,  modo  nimis  acefcit,  modo  a- 
liqua  ex  parte  putrefeit,  et  cardialgiam  mo¬ 
vet.  Hoc  in  (latu,  vires  naturae  medicatri- 

ces,  ut  diarrhoea,  quae  quidem  faluti  eft, 

* 

nonnunquam  oriatur,  facere  videntur.  Alias 
vero  fumma  alvi  durities  et  dolores  colici 
adfunt.  Ictus  cordis  arteriarumque  non¬ 
nunquam  tardi,  plerumque  vero  crebri,  fem- 
perque  debiles.  Circuitus  fanguinis  qui- 

f 

dem  adeo  languefcit,  ut  vafcula  extrema  vix 
attingat,  vel  faltem  in  iis  propemodum  ftag- 
net,  et,  ut  facies  livefeat,  intumefeat,  fpeciem- 


que 

que  infolitam  prae  fefe  ferat,  faciat.  Ut  vis 
nervofa  circuilufque  fanguineus  languefcunt, 
fic  perfpiratio  minus  liberalis  evadit,  cutis 
ficccfcit  et  contrahitur,  calor  corporeus  im¬ 
minuitur,  et  aegrotus  fenfum  frigoris  uni- 
verfum,  praefertim  extremorum,  conqueri¬ 
tur. 

Vires  aegroto  magis  magifque  convellun¬ 
tur,  et  fenfus  gravitatis  et  laffitudinis  ab  am¬ 
bulatione,  equitatione,  vel  quolibet  alio  mo¬ 
tu  corporeo,  facilius  oritur  :  Quinetiam,  per 
hoc  morbi  ftadium,  exercitationem  etiam 
modicam  fubfequuntur  aegritudo,  cordis 
palpitatio,  fpiritus  folito  celerior.  iEgrotan- 
ti  caro  laxa  et  tabefadta  effe  videtur,  et  cutis 
ubique  pallefcit.  Oculi  hebefcunt,  gravef- 
cunt.  Lingua  albida  fit,  et  materia  vifcida 
tegitur.  Uvula  velumque  pendulum  palati, 
nonnullis  in  cafibus,  aliquando  adeo  relax¬ 
antur,  ut  fummam  aegroto  moleftiam  facef- 
fant.  Labia  colorem  amittunt,  et  anima  in- 
figniter  foetet.  No£tem  infomnem  faepe 
agit  aegrotus.  Alioquin  ei  fomnus  interpel¬ 
latur, 

latur,  eumve  non  reficit,  et  fubito  evigilando 
fom  ni  iique  horrendis  turbatur. 

Animus  non  nanus,  quam  corpus,  labo¬ 
rat,  et  ab  omni  exercitatione  non  minus 
abhorret.  Quicquid  conatur,  id  perfequi 

i 

nequit.  De  abftrufis  et  reconditis  attente 
non  poteft  cogitare.  Memoria  magnopere 
diminuitur,  nec  abfque  moleftiae  fenfu  exer¬ 
cetur.  Mens  aftociandi  ideas,  ut  logici  lo¬ 
quuntur,  magna  ex  parte  poteftatem  amittit. 
Ex  miiiffimo  et  placidiflimo,  etiam  irritabilis 
et  iracundus  evadit  aegrotus.  Modo  non 
parum  contriflatur  animumve  defpondet, 
modo,  faepius  forfitan,  moeftitia  metuque 
ex  toto  vacat. 

Notae  febris  he&icae  citius  feriufve  acce¬ 
dunt.  Corpus  magis  magifque  irritabile  fit, 
quod  multum  moleftiae  aegroto  faceffit  ; 
namque  minimus  etiam  terror  ei  incuffus 
motus  corporis  animique  abnormes  et  vio¬ 
lentos,  potiflimum  tremorem  univerfum, 
excitare,  et  motum  ventriculi  et  inteftinorum 
periftalticum  adeo  augere  confuevit,  ut  pro¬ 
tinus  oriatur  vomitus  vel  diarrhoea.  Glan¬ 
dulae, 

dulae,  fub  hoc  tempus,  fali  variae  eo  ufque 

nonnunquam  relaxantur,  ut  faliva  aeque  li- 
beralifer,  ac  fi  mercurium  adhiberet  aegro¬ 
tus,  fecernatur.  Ventriculus  quoque  faepe 
adeo  debilis  et  irritabilis  eft,  ut  ne  quidem 
modicam  alimenti  quantitatem  poffit  retine¬ 
re.  Nonnullis  in  exemplis,  ubi  fumma  ad- 
eft  irritabilitas,  motus  canalis  alimentarii  pe- 
riftalticus  praeter  naturam  augetur,  et  cibus, 
brevi  poftquam  fumptus,  per  inteftina  cru¬ 
dus  incodtufque  tranfit. 

Pulfus  arteriarum  magis  debiles,  celeres, 
et  abnormes  evadunt,  et  aegrotus  animo  fae¬ 
pe  linquitur.  Ultimum  per  morbi  iia- 
dium,  fudores  nodturni  digerenfque  diar¬ 
rhoea  miferandum  aegrotum  invadunt ;  vaf- 
cula  exhalantia  fefe  contrahendi  poteftate  or¬ 
bantur  ;  humores  ferofi  in  telam  cellulofam 
corporifque  cava  effunduntur;  crura,  manus, 
facies  inturaefcunt,  et  figna  hydropis  reli¬ 
qua,  doloribus  abdominis  gravibus  flipata, 
fefe  oftendunt,  et  ad  extrema  jam  ventum 
efife,  plane  manifefteque  teftantur. 


NOTiE 

NOTiE  QJU M  HUNC  MORBUM 
A  aUIBUSDAM  ALIIS 
SECERNUNT. 

Quanquam  dyfpepfia  a  morbis  compluri¬ 
bus  poffit  pendere,  et  igitur  cum  iis  non  pa¬ 
rum  ardte  faepe  conjungatur  ;  eam  tamen 
ab  illorum  plerifque,  abfque  multa  difficul¬ 
tate,  dignofcas.  Si  enim  a  quolibet  alio 
morbo  proficifcatur,  vel  fymptomatica  fit, 
morbus  primarius,  fi  arthritidem  forfitan 
excipias,  eam  plerumque  praecedit,  faltemve 
dyfpepfia  cum  morbo,  unde  oriatur,  acce¬ 
dere  et  decedere  folet.  Haec  igitur  idiopa¬ 
thica  et  morbi,  unde  fymptomatica  pende- 
at,  non  difficulter  internofcuntur.  Quine- 
tiam  dyfpepfiam  idiopathicam  efife  teftantur, 
nullum  aliud  vitium  eodem  tempore  in  fyf- 
temate  lefe  oftendens,  caufaque,  quae  mor¬ 
bum  excitet,  protinus  in  ventriculum,  non 
prius  in  quamlibet  aliam  fyftematis  partem, 
agens.  Si  enim  hoc  incidat,  affe&us  partis 

a 

a  ventriculo  longe  diftantis,  in  eum  fefe  dif¬ 
fundere,  et  dyfpepliam  fymptomaticam  mo¬ 
vere  poteft. 

Licet  vero  nullum  aliud  corporis  malum 
fubfit,  et  caufa  in  ventriculum  ipfum  agat, 
et  morbus  igitur  plane  idiopathicus  fit ;  pau¬ 
ca  tamen  vitia  funt,  quibufcum  ei  fumma 
fimilitudo  intercedit,  quaeque,  hanc  ob  cau- 
fam,  ab  eo  aegerrime  poliunt  fecerni.  Flaec 
autem  funt,  hypochondriafis,  chlorofis,  fchir- 
rufque  pylori.  In  dyfpepfia  igitur,  his  dig- 
nofcenda  nonnihil  operae  curaeque  ponen¬ 
dum  effe  judicamus. 

i.  Quae  dyfpepfiam  ab  hypochondriafi 
diftinguunt,  ea  fequuntur.  Illa  tempera- 
mentum  fanguineum,  haec  melancholicum, 
invadere  confuevit.  Horum  autem  ligna 
inter  fefe  longe  diverfa.  Qui  fanguineo 
praediti,  ii  folidis  laxi,  pilis  molles  et  fucco- 
fi,  arteriis  ampli,  humoribus  redundantes, 
vultu  rubicundi,  poteftatis  nervofae  fenfili- 
tate  infignes,  mobiles,  irritabiles,  debiles. 
Qui,  contra,  melancholico,  ii  folidis  rigidi, 
pilis  duri  ;  humoribus  minus  abundantes ; 

B  hincque 

hincque  ficci  et  macri  ;  arteriis  parvi,  et  in¬ 
de  pallidi  ;  venis  pleni,  turgidi,  lividi  ;  ir¬ 
ritabilitate  modici  ;  ad  impreffiones  quaflibet 
recipiendas  tardi  ;  ftimulantibus  omnige¬ 
nis,  nili  liberaliter  adhibitis,  non  affici  con- 
fueti  ;  ad  iram  caeterofque  animi  affedus 

i 

minime  proni,  eorundem  vero  femel  moto¬ 
rum,  praefertem  ultionis,  tenaciffimi  ;  con- 
liliis  parum  mutabiles,  et  uni  rei,  per  lon¬ 
gum  temporis  fpatium,  facpe  inligniter  in¬ 
tenti.  Hoc  modo  inter  fefe  differunt  mor¬ 
tales,  qui  dyfpeplia  et  hypochondriafi  peri¬ 
clitantur.  Quinetiam,  hujus  morbi  et  illius 
notae  quodammodo,  quamvis  multis  in  re¬ 
bus  fibi  invicem  fimillimae  funt,  variare 
confuerunt.  Acor  et  inflatio  in  hypochon¬ 
driafi,  quam  in  dyfpeplia,  forfltan  graviora  ; 
anorexia  rarior,  affedus  Ipafmodici  violenti¬ 
ores,  morfus  ventriculi  crebriores,  metus  et 
moeftitia  multo  majora.  In  hac  quoque  al¬ 
vus  rnodo  dura,  modo  fufa  ;  in  illa  perpe¬ 
tuo  adftrida.  Signa  denique  hujus  pro¬ 
pria  a  mera  debilitate,  illius  vero  a  vi  ner- 
vofa  torpida,  parumque  mobili  reddita,  pro¬ 
fici  fci 

ficifci  videntur.  Namque  debilitas  et  torpof 
idem  omnino  valent  praeftare. 

2.  Quae  notae  dyfpepfiam  a  chlorofi  fe- 
cernunt,  eae  hujufmodi  funt  :  Cutis  quidem 
pallorem  vel  decolorationem,  venas  minus 
plenas,  aftheniam,  palpitationem,  et  multa 
alia,  utroque  in  morbo,  omnino  eadem  efle 
confitemur  ;  tumor  vero  corporis  mollis  nun¬ 
quam  in  dyfpepfia,  nifi  morbi  finem  ver¬ 
ius,  accedit.  In  chlorofi,  contra,  conftanter 
adeft,  et  omnia  figna  cachexiae  magis  ma- 
nifefta  et  graviora.  Anorexia  in  dyfpepfia 
nunquam  non  urget ;  in  chlorofi  vero  faepe 
magna  cibi  appetentia  eft,  fummumque, 
quod  quidem  mirabile  et  explicatu  difficilli¬ 
mum,  rei  non  efculentae  defiderium.  De¬ 
nique,  in  hac  menftrua  faepe  retinentur,  quod 
in  illa  non  incidere  confuerit.  Hoc  modo 
dyfpepfia  et  chlorofis  a  fe  invicem  fatis  clare 
poffunt  fecerni. 

3.  Dyfpepfia  a  fchirro  pylori  non  difficul¬ 
ter  poteft  diftingui.  In  hoc  enim  perpetuus 
fixufque  dolor  aegrotum  exercet,  et  tumor, 
praeterea,  non  raro  plane  fentiri  folet.  His 

de 

de  dyfpep^a  ab  alus  morbis  fecernenda  po- 
fitis,  proximum  eft  ut  caufam  proximam 
exequi  aggrediamur. 


CAUSA  PROXIMA. 

Super  hac  alii  medici  alias  in  fententias 
conceflerqnt.  Multi,  iique  fama  longe  late- 
que  nobilitati,  omnia  dyipepfiae  figna  ab  ali¬ 
qua,  quae  in  ventriculo  adeft,  cruditate,  ex¬ 
empli  gratia,  muco  nimio,  pendere  funt  opi¬ 
nati.  Sententiae  fuae  hoc  fidem  firmare 
contenderunt,  quod  quantitas  muci  permag¬ 
na,  emetico  potiffimum  adhibito,  faepiffime 
rejici  confuevit.  Cur  vero  illis  e  memoria 
excidit,  emeticum,  fanitate  etiam  fubftante, 

i 

datum  aliquid  hujufce  fimile  praeftare  fo- 
lere,  et  eandem  fere,  fi  vomitio  decies  mo¬ 
veretur,  quantitatem  rejedtum  iri  ?  Igitur 
mucus,  qui  ejicitur,  e  ducfibus  ventriculi 
mucofis  adione  emetici  valide  agitatis,  et 
quafi  emulfis,  protinus  exprimi,  et  non  in 
ventriculo  ipfo  diu  manfiffe,  videtur.  Nec 

eft, 

eft,  cur  tantum  muci  in  folliculis  ventriculi 
comprehendi  miremur ;  namque  experimen¬ 
tum  Senaci  venerabilis,  qui  e  du&ibus  flo- 
machi  probe  deterfi  incredibilem  muci  quan¬ 
titatem  regula  eburna  expreffit,  nfotiffimum 
rem  ita  fefe  habere  abunde  teftatur.  Quin- 
etiam  folliculos  ipfos,  in  modum  glandula¬ 
rum  falivam  fecernentium,  admodum  relax¬ 
ari  ;  et  quantitatem  igitur  muci  infolitam, 
quae  ad  figna  morbi  graviora  efficienda  non¬ 
nihil  queat  conferre,  effundere  pofle,  non 
improbabile  putamus.  Quanquam  vero  hoc 
incidere  poffe  concedimus ;  non  tamen  pro 
caufa  morbi  proxima,  fed  pro  effeCtu  ejuf- 
dem  folo,  habendum  effe  contendimus. 

Alii  notas  dyfpepfiae  a  bile,  quae,  potiffi- 
mum  vomitu  per  artem  excitato,  faepe  libe- 
raliter  rejicitur,  proficifci  funt  fufpicati.  Rem 
vero  aliter  fefe  habere  putamus  ;  namque 
bilis,  ut  multa  teftantur,  in  ventriculo  faepe 
fubeft,  et  ne  minimam  quidem  moleftiam  ex¬ 
citat.  Si  magna  ejus  quantitas  ventriculum 
ingrediatur,  ibique  corrumpatur,  functiones 
ejus  folitas  et  mole  et  corruptione  fua  poteft 

perturbare. 

perturbare.  Hoc  vero  faepius  incidere  ex 
aliquanto  ejus  eje&o,  haudquaquam  cogere 
licet.  Namque  in  ventriculum,  nifi  motu 
duodeni  periftaltico  inverfo,  rarius  afcendere 
videtur.  Vomitione  enim  leni  tantum  mota, 
nihil  bilis  fefe  oftendit  ;  graviore  vero  exci¬ 
tata,  quae  non  folum  motum  ventriculi,  fed 
duodeni  quoque,  periftalticum  invertere  po- 
teft,  liberaliter  rejicitur.  Igitur  bilem,  hoc 
in  morbo  ejedtam,  non  aliunde,  quam  a 
dudibus  biliferis  emulfis,  motuque  duodeni 
periftaltico  inverfo,  proficifci,  et  rariffime  in 
ventriculo  adeo  diu  manere,  ut  notas  morbi, 
fi  revera  potcftate  hujufcemodi  fit  praedita, 
facere  valeat,  non  abfque  ratione  graviflima 
concludimus. 

Denique,  ut  omnia  paucis  comprehenda¬ 
mus,  nihil  aliud  pro  caufa  dyfpepfiae  proxi^ 
ma,  quam  atoniam  fibrarum  ventriculi  muf- 
cularium  et  debilitatem,  habendum  efle  ju¬ 
dicamus  ;  omnes  enim  caufae  remotae  tales 
funt,  quales  ad  atoniam  hujufmodi  progene¬ 
randam  vi  et  indole  fua,  plane  manifefteque 
accommodantur. 

CAUSiE 


/ 

CAUSiE  REMOTiE. 

Hae  autem  funt  duplices  : 

I.  Quae  in  ventriculum  ipfum  protinus 
agunt : 

II.  Quae  in  alias  corporis  partes  prius 
agunt,  deinde  atoniam,  quam  ibi  fecerunt, 
in  ventriculum  ipfum  diffundunt.  Priores 
dyfpepfiam  idiopathicam,  pofteriores  fym- 
ptomaticam  movent. 

I.  Quae  in  ventriculum  ipfum  protinus 
agunt.  Hae  vero  hujufmodi  funt : 

A.  Sedantia  feu  narcotica.  Per  haec 
autem  ea  fignificamus,  quae  motus  fyftema- 
tis  vimque  poteftatis  motricis  imminuunt, 
liberaliterve  adhibita  ex  toto  perdunt.  In 
vim  partis,  cui  admoveantur,  nervofam  pro¬ 
tinus  agere,  eamque  ex  parte,  vel  ex  toto, 
immobilem,  pro  quantitate  applicata,  reddere 
videntur.  Cum  vero  omnis  partis  corporeae 
vigor  rnobilitafque  a  vi  nervofa  ad  eam  a 
cerebro  libere  adducta  manifeftiffime  pen- 

deant, 

deant,  narcotica,  quae  mobilitatem  poteftatis 
nervofae  haud  dubia-  tollunt,  ventriculo  vel 
cuilibet  alii  parti  admota,  eam  atonia  fum- 
maque  debilitate  afficiant  neceffe  eft. 

a.  Opium . — Hoc  vim  quam  maxime  fe- 
dantem  habere,  et  partem,  cui  applicetur, 
debilem,  immobilem,  fenfufque  ex  toto  ex¬ 
pertem,  efficere  poffe,  experimenta  mille  de- 

i 

monftrant.  Et  apud  Tureas  et  apud  noflrates 
multa  exempla  offendimus,  ubi  hoc  adhibi¬ 
tum  appetentiam  cibi,  quam  a  tono  fibrarum- 
ventriculi  mufcularium  valido  pendere  poftea 
monftrabimus,  perdere  confuevit.  Hoc  li- 

beraliter  fumere  moris  illorum  eft,  cum  fa- 

' 

tigationem  jejuniumve  funt  fubituri.  Igitur 
ambigi  nequit,  quin  opium,  et  ex  eo  praepa- 

m 

rata,  in  ventriculum  nimis  copiofe  faepiuf- 
que  jufto  ingefta,  vires  ei  magnopere  con¬ 
vellant. 

b  Liquores  Spirituofi . — Hi  prius  ftimu- 
lant,  deinde  fedant.  Namque,  in  modum 
opii,  latis  liberaliter  adhibiti,  corpori  calorem, 
faciei  ruborem  conciliant,  ictus  arteriarum 
crebriores  validiorefque  reddunt,  vim  imagi¬ 
nandi 

nandi  magis  vividam  efficiunt,  fummamque 
hilaritatem  movent  ;  ad  extremum  vero 
longe  diverfa  praeftant.  Haec  enim  excita¬ 
tionis  figna  brevi  fubfequuntur,  fenfus  im¬ 
minuti,  imaginatio  a  vero  detorta,  delirium- 
ve,  ftupor,  fenfus  ex  toto  fublati,  proclivitas 
ad  fomnum,  fomnus  verus,  et,  hoc  ad  finem 
perdufto,  fenfus  frigoris,  debilitas,  animus 
demiffus.  Igitur,  cum  excitationem  collap- 
fus  nunquam  non  fubfequatur,  hicque  illi 
pro  rata  ratione  femper  refpondeat,  liquores 
fpirituofos  faepius  copioiiufque,  quam  fat  eft, 
fumptos,  ventriculum  quam  maxime  irrita¬ 
bilem  infirmumque  tandem  reddituros  efle, 
neminem  poteft  latere.  Hoc  quidem  nimis, 
proh  dolor !  verum  effe,  teftantur  horum  mi- 
ferandorum  mortalium  exempla,  qui  liquo» 
ribus  hoc  genus  forbillandis  fere  folum  in¬ 
tenti  ingenium  torpefcere,  corpufque  debili¬ 
tari  finunt.  E  validis  enim  brevi  invalidi, 
e  cibi  appetentibus  ejufdem  faftidiofi,  e  tre¬ 
moris  omnigeni  expertibus  irritabiles,  tre¬ 
muli,  paralytici  evadere  confuerunt.  Infu- 
per,  liquores  hujufmodi  ventriculo  eundem 

C  nimis 

nimis  diftendendo,  quod  ei  vires,  ut  infra 
dicetur,  non  parum  convellit,  et  acore,  qui 

illis  incft,  magnopere  poflunt  nocere. 

»  1 

c.  Nicotiana — Et  vires  narcoticae  et  ftb- 
mulantes  non  modicae  huic  plane  infunt. 
Ventriculo,  inteftinis  reliquifve  vifceribus 
internis,  liberaliter  admota,  ea  valde  ftimulat, 
naribus  fluxum  muci,  glandulis  falivariis 
falivae  adauget.  Injurias  infignes,  quas  ven¬ 
triculo  eorum,  qui  eam  mandunt,  formave 
fumi  adhibent,  inferre  confueverit,  a  magna 
potius  falivae  ja&ura,  quam  faciunt,  quam 
a  viribus  ejus  narcoticis,  proficifci  putarunt 
nonnulli.  In  hoc  vero  falli  videntur.  Sali¬ 
vam  quidem  ad  concoctionem  promovendam 
admodum  neceffariam  efle,  minime  nega¬ 
mus  ;  fed  nicotiana  eadem  omnino  mala, 
pleraque,  nempe,  dyfpepfiae  figna,  in  iis, 
quorum  multa  exempla  non  defunt,  qui  pa¬ 
rum  nihilve  fere  exfpuunt,  movere  folef 
Praeterea,  qui  ea  fub  forma  pulveris  utuntur, 
igiturque  fputo  ex  toto  fere  vacant,  non 
multo  minus,  quam  alii,  dyfpepfiae  notis 
afficiuntur.  Et,  Aquando  pulveris  aliquan¬ 
tum 

tum  in  ventriculum  defcendat,  anorexia,  et 

«•  % 

alia  figna  dyfpcpfiae  propria,  nunquam  non 
oriuntur.  Igitur  nicotianam,  ad  atoniam  Ven¬ 
triculi  et  debilitatem  progignendam  quam- 
plurimum  conferre  poffe,  quomodocunquC 
eam  adhibeas,  non  eft  cur  dubitemus. 

d.  Thca  et  Coffea . — Has  vim  fedantem  ha¬ 
bere,  multa  multorum  experimenta,  quae 
longius  foret  referre,  teftantur.  Qui  Indi¬ 
am  Orientalem  incolunt,  ii  rem  ita  fefe  ha¬ 
bere  probe  noverunt  ;  ufu  enim  earum,  do¬ 
nec  fpatium  per  anni  fuerint  fervatae,  et  hoc 
modo  vi  narcotica,  quae  aliqua  ex  parte  vo¬ 
latilis  effe,  igiturque  mora  evanefcere  videtur, 
orbatae,  abftinere  coniuerunt.  Idem  hoC 
probare  videtur,  quod  dyfpepfia  hodie  multo 
faepius,  quam  olim,  fefe  oftendit;  quod  nul¬ 
li  alii  caufae,  quam  infufis  theae  et  coffeae 
fortioribus,  quae  in  ufu  adeo  communi  funt, 
et  femel  bifve  fmgulis  diebus  adhiberi  folent* 
tribuere  poffumus.  Infuper,  plurimi  funt, 

1 

qui  ne  unum  quidem  infufi  theae  poculum 
fumere  poffunt,  quin  anxietate,  fummo  mo- 
leftiae  circa  praecordia  fenfu,  manuum  tre¬ 
more, 

more,  aliifque  hoc  genus  fignis,  afficiantur. 
Omnes  autem  noxas,  quas  queri  folent  mor¬ 
tales,  non  a  thea  ipfa,  fed  ab  aqua  infuli  cali- 
da,  proficifci,  fibi  perfuafum  habent  nonnul¬ 
li.  Caeterum,  huic  opinioni  adverfatur  mul¬ 
torum  experientia,  et  etiam  Culleni  ipfius 
celeberrimi,  qui  ventriculo  admodum  fenfilis 
infufumque  theae  bibendo  non  parum  laefus, 
aliquot  herbas  indigenas  in  locum  theae  fuf- 
ficiendas  curavit,  nullumque  podea  ex  aqua 
calida  detrimentum  cepit.  Ex  his  autem, 
theam  ventriculo  humano  inimiciffimam  effe, 
abunde  condat. 

e.  Acida ,  ea  praefertim  quae  fermentatio - 
nem  pojfunt  fubire . — Cum  acida  foffilia,  quae 
fermentationi  non  objiciuntur,  anorexiae  in- 

p \ 

iigniter  occurrant,  cumque  unum  e  fermen¬ 
tatis,  nempe,  acetum,  purum  vitiique  expers, 
nihil  molediae  multis  ventriculis  facedat  ; 
quomodo  acida  ventriculum  debilitent,  in- 
telledtu  non  adeo  facile  ede  videtur.  Hoc 
vero  ea  faepiffime  praedare  multa  demon- 
drant;  namque  in  ventriculum  ingeda  non 
tantum  acorem,  fed  omnia  alia  dyfpepfiae 

figna, 

figna,  ut  inflationem,  ru&um,  cardialgiam, 
gaftrodyniam,  &c.  adaugent.  Infuper,  alia 
quoque  exempla  funt,  ubi  atoniam  plane  fa¬ 
ciunt.  Vinum,  ex.  gr.  Burdigalenfe  fump- 
tum,  in  hoc  naufeam,  in  illo  paroxyfmum 
arthriticum,  excitat,  quae  nunquam,  nifi  a- 
tonia  prius  fadta,  oriuntur* — Cum,  quin  de¬ 
bilitatem  faepe  creent,  ambigi  nequeat, 
proximum  eft,  ut,  qua  vi  hoc  praeftent,  con¬ 
fideremus.  Viribus  forfitan  fuis  fedantibus 

ventriculum  afficiendo  agere,  et  hoc  modo 

<  ,  '  . . 

atoniam  facere,  pofliint.  Caeterum,  ea  alia 
ratione  agere  fufpicamur.  Quid  enim  obftat, 
quominus  acefcentia  potiffisnum,  quae  vino- 
fam  fermentationem  etiam num  poflunt  fub- 
ire,  tantum  aeris  mephitici  in  ventriculo, 
quantum  vires  ei  nimia,  quam  dat,  diftenfio* 
ne,  magnopere  poflit  convellere,  explicent  i 
Quidam  au&ores,  iique  optimae  notae,  ven¬ 
triculum,  vi  aeris  mephitici  nociva  et  fedan- 
te,  debilitari  putarunt ;  fed  experimenta  re- 
centiora  eum  in  inteftina,  et  in  omnia  alia 
corporis  cava  forfitan,  fi  pulmones  fol os  ex¬ 
cipias,  tuto  admitti  polle,  demonftrant. 

f.  Putri- 

f.  Putrida. — 'Haec  vel  etiam  ad  putredi" 

% 

nem  vergentia  vi  quam  maxime  fedante 
praedita  effe;  et  igitur  anorexiam,  fummam- 
que  ventriculi  debilitatem,  fi  in  eum  quoli¬ 
bet  modo  recipiantur  ibive  generentur,  fa¬ 
cere  poffe,  hinc  liquet,  quod  humorum  pu¬ 
tredo  tantam  brevi  valis  fanguiferis,  ut  ex¬ 
inde  oriatur  gangraena,  atoniam  inferre  con- 

/ 

fuevit. 

B.  Stimulantia. — Haec  talia  funt, 
qualia  contradliones  fibrarum  mulcularium 
validiores  excitant.  Igitur,  fi  modice  adhi¬ 
beantur,  tantum  abfunt,  ut  dyfpepfiam  mo¬ 
veant,  ut,  contra,  in  eam  non  parum  poffint. 
Omnem  mufculum  exercitatio  modica  fir- 

l 

mat ;  ea  vero,  quae  non  citra  defatigationem, 
vel  immodica  fit,  vires  eidem  convellit. 
Hanc  ob  caufam,  ftimulantia,  utpote  quae 
contradliones  tunicae  ventriculi  mufcularis 
crebriores  efficiant,  diutius  adhibita,  tonum 
ftomacho  tandem  imminuant  et  debilitent, 
necefle  effi 

a.  Aromata. — Haec  fibras  ventriculi  muf- 
culares  plane  ftimulant,  et,  ut  fefe  cre¬ 
brius 

brius  validiufque  contrahant,  faciunt ;  nam¬ 
que  ru&um  partem  aeris,  unde  ventriculus 
diftenditur,  expellendo  plerumque  movent. 
Si  vero  has  contra&iones  nimis  diu  ciere 
pergant,  vires  ventriculi  motrices  plus  fatis 
exercebunt,  et  idcirco  eas,  ob  rationem  fu- 

1 

pra  pofitam,  manifefte  debilitabunt. 

b.  Cibus  plenior . — Hic  mole  fua  contrac¬ 
tiones  ventriculi  movet.  Si  vero  plus  ejus, 
quam  par,  quotidie  ingeratur,  motus  ventri¬ 
culi  mufculares  jufto  crebriores,  et  diftenfi- 
onem  majorem  fore,  neminem  fugere  poteft. 
Qui  genio  igitur  nimis  liberaliter  fingjulis 
diebus  indulgent,  ii  ventriculi  atonia  vix  un¬ 
quam  vacabunt. 

c.  Vomitio  nimis  crebra . — Haec  abfque 
motu  ventriculi  periftaltico  violenter  inverfo 
moveri  nequit,  et  itaque  ut  ventriculum  con¬ 
tractionibus  validiffimis  afficiat  oportet,  quae 
faepius  reiteratae  tonum  ei,  ob  caufam  fupra 
comprehenfam,  omnino  perdunt.  Qui  igi¬ 
tur,  uti  Celfus  inquit,  valere  et  fenefcere  vo¬ 
let,  hac  quam  minime  infuefcat.  Quinetiam 
pleraque  emeticorum,  quae  in  ufu  funt,  plus 

minufve 


t 

minufve  virium  fedantium  habent,  et  hoc 
modo  quoque  poffunt  nocere. 

d.  Nimia  alvi  purgatio . — Medicamenta, 
quae  alvum  purgant,  non  tantum  quidem  in 
ventriculum,  quantum  in  inteftina  agunt. 
Quo m»  do  igitur,  toriitan  rogabitur,  ventri¬ 
culum  invalidum  reddere  poffunt  ?  Si  vero 
fummus  confenfus,  qui  hunc  inter  et  illa  in¬ 
tercedat,  memoria  teneatur,  nemini,  intefti- 
nis  laefis,  ventriculum  quoque  male  affici 
mirum  videbitur.  Cathartica  autem  magis 
draftica  canalem  alimentarium  quam  maxi¬ 
me  debilitant,  ut  ufui  eorum  inflatio  molef- 
tiffima  alvique  durities  fupervenientes  clare 

V 

teftantur,  quae  non  aliunde,  quam  ab  atonia 
proficifcuntur.  Quomodo  hoc  praeftent,  e 
fupra  pofitis  fatis  manifefte  patebit.  Deni¬ 
que,  quo  faepius  ad  ea  decurritur,  eo  plus 
detrimenti  ex  illis  capiatur  ncceffe  eft. 

C.  Tonica.  Hujujcemodi  Junt  amara% 

&c. — Haec,  dyfpepfiam  depellendi  confilio, 

faepe  adhibemus,  et  votis  noftris  plerumque 

refpondent,  ventriculum  firmantia  appeten- 
,  * 
tiamque  cibi  moventia.  Cum  vero  crebrius 

diutiufque 

diutiufque  fumuntur,  fummam  ventriculi, 

ut  multa  monftrant  exempla,  debilitatem 

progenerant.  Igitur  optimorum  medicorum 

moris  eft,  ea  per  longum  temporis  fpatium 

nunquam  adhibere,  fed  modo  dare,  modo 

• 

iifdem  abftinere.  Utrum  vero  necne  in  mo¬ 
rem  ftimulantium  agant,  vive  forfitan  nar¬ 
cotica  praedita  fint,  nondum  compertum  effe 
videtur. 

D.  Re  laxantia. — Hujufmodi  funt  li¬ 
quores  calidi.  Certum  humoris  et  caloris 
conjunctorum  gradum  partes,  quibus  appli¬ 
centur,  non  parum  emollire  et  relaxare,  inter 
omnes  fere  convenit.  Quomodo  vero  li¬ 
quores  calidi  in  anum,  vel  quamlibet  aliam 
corporis  partem,  quae  calori  et  humiditati 
perpetuo  objiciatur,  immiffi  hoc  poffint  prae- 
ftare,  fi  horum  calor  corporis  proprium  non 
excedat,  et  revera  plerumque  non  adaequat, 
nonnulli,  in  quibus  Pringelius  celeberrimus 
eft,  iefe  non  rite  intelligere  confitentur.  Sin 
autem  memoria  teneamus  poteftatem  caloris 
generatricem  corpori  humano  ineffe,  quae 
calorem  multo  majorem  efficeret,  nifi  pars 

.D  caloris 

caloris  aliqua  cum  iis,  quae  corpori  circum¬ 
data  vel  vicina  iunt,  lingulis  fere  momentis 
communicaretur,  lacile  videbimus  aliquid 

\ 

corpori  circumdatum,  quod  cavet  ne  vicina 
calore  luo  impertiatur,  in  caufa  fore,  cur  po- 
teftas  procreatrix  calorem  in  corpore  magis 
magifque  accumulabit,  quod  eofdem  omnino, 
ac  calor  admotus,  effedus  edet  ;  et  igitur 
fyftema  univerfum,  partefve  ejus  certas,  ubi 
calor  accumulatur,  non  parum  relaxabit. 

t  '  ' 

Hoc  modo  veftimenta,  quibus  nihil  caloris 

% 

-ineft,  quaeque  nihil  aliud  quam  corpus  ad- 
verfus  vim  aeris  relrigerantem  defendunt, 
hoc  modo  balneum  calidum  gradum  nona- 
gefimum  non  excedens,  et  igitur  calorem 
corporeum  haudquaqujm  exaequans,  fyftema 
humanum  calefacere  confuerunt.  Kx  his 
igitur,  quomodo  liquores,  quorum  calor  cor¬ 
poreo  non  aequalis  Iit,  in  ventriculum  re¬ 
cepti,  ut  vis  generatrix  calorem  ibi  accumu- 

4 

let,  eum  que  magnopere  relaxet  atque  debi¬ 
litet,  facere  poflint,  fatis  evidenter  conflabit. 

E.  Nimia  ventriculi  distensio. 
— Kacc  vel  a  cibis  fumptis,  vel  ab  aere  eo¬ 
rundem  explicato,  potefl:  oriri. 


Fibrae 

Fibrae  autem  corporis  humani  mufculares 
nimia  diftenfione  laepe  graviter  debilitantur, 
vel  tono  fuo  ex  toto  privantur.  Igitur  non 
mirandum  eft,  edaces  et  ebriofos  debilitate 
ventriculi  perpetua  laborare. 

F.  Stimulorum  solitorum  Absen¬ 
tia. — Qui  ventriculum  fuum  quolibet  fti- 
mulo  afTuefaciunt,  ii  eodem,  abfque  naufea, 
fenfu  moleftiae,  caeterifque  dyfpepliae  ftgnis, 
carere  nequeunt.  Qui,  ex.  gr.  hora  certa 
cyathum  vini  adufti  fumere,  vel  etiam  pran¬ 
dere,  affueti  funt,  ii,  fi,  quod  in  ufu  fit,  ob 
aliquam  civilem  neceffitatem  praetermittatur, 
moleftiae  fenfum  ventriculive  perturbationem 
conqueri  folent.  Salivam  fuccumque  gaftri- 
cum  ad  concodionem  admodum  necefiaria 
elTe,  omnia  teftantur.  Igitur,  fi  haec  folito 
parciora  effe  incipiant,  dotibufve  mutentur, 
ventriculus  laboret  necefie  eft.  Bilis  quoque 
in  inteftinis  defedus,  ut  in  idero  plane  videre 
eft,  ventriculum  perturbat. 

II.  Quae  in  alias  corporis  partes  prius 
agunt,  deinde  atoniam,  quam  ibi  fecerunt, 
in  ventriculum  ipfum  diffundunt. 


1 


Nexum 

Nexum  ar£tiffimum  ventriculum  inter  et 
reliquas  corporis  partes  intercedere,  multa 
demonftrant,  et  hoc  in  primis,  quod  paucif- 
fimi  morbi  in  partibus  iyftematis,  ab  eo  etiam 
longiffime  diftantibus,  oriuntur,  qui  non  ven¬ 
triculum  magis  minufve  afficiunt.  Quic- 
quid,  ex.  gr.  vim  cerebri  totiufve  corporis 
nervofam  imminuit,  id  plerumque  effectus 
fuos  nocivos  in  ventriculo  primum  oftendit. 
Anorexia  vel  appetitus  proftratus  morbos,  ab 
origine  nervorum  cornpreffa  oriundos,  ut 
apoplexiam  paralyfinque,  comitatur.  Vin¬ 
culum  pari  nervorum  o&avo  circumdatum 
paralyfis  ventriculi  fubfecuta  eft,  quae  in 
caufa  fuit,  cur  alimenta  in  eo  complures  per 
dies  fuerint  detenta,  fummamque  putredi¬ 
nem  fibi  adepta.  Si  torpor  fyftema  nervo- 
fum,  ut  in  bypochondriafi  incidit,  invadit, 
ventriculus  non  amplius  illaefus  manet.  Ato- 
nia  arteriarum  extremarum,  in  febribus,  in 
ventriculum  diffufa,  anorexiam  movere  vide¬ 
tur.  Vix  ullum  abdominis  vifcus  laborat, 
quin  ventriculus  affedtus  quafi  particeps  fiat, 
graviterque  inde  turbetur.  Hujus  autem 

exemplum 

exemplum  infigne  et  luculentum  in  morbis 
uteri  renumque  habemus.  Denique,  partes 
corporis  a  ventriculo  longiffime  remotae  gra¬ 
viter  contufae  aut  vulneratae  vomitionem, 
quod  chirurgos  minime  latet,  momento  faepe 
concitant.  Haec  autem  omnia  atoniam  de- 
bilitatemve  partium  maxime  diftantium  cum 
ventriculo  pofle  communicari,  clare  eviden- 
terque  indicant.  Rationem  quidem,  qua  hoc 
fiat,  nos  explicare  non  poffe  non  diffitemur ; 
multa  enim  nervos  eorumque  motus  fpec- 
tantia  fummis  adhuc  tenebris  involvuntur. 

Cum  igitur  atonia  a  plerifque  corporis  par¬ 
tibus  ad  ventriculum  facillime  tranfeat;  hinc, 
non  abrque  ratione  gravi ffima,  cogere  poffu- 
mus,  omnia,  quae  corpori  univerfo  parti- 
bufque  ejus  lingularibus  vires  convellunt, 
qualia  lunt  affedtus  animi  violenti,  vita  fe- 
dentaria,  ftudium  interdius,  venus  nimia, 
partus  crebriores,  &c.  debilitatem  ventriculi 
majorem  minoremve  quoque  efle  factura. 
Et  ea  omnia  quidem  fimiliaque  ventriculum 
laedere  dylpepfiamque  movere,  experientia 

■  ■  i 

nimis  multorum  fatis  fuperque  teftatur.  Mo¬ 
dus, 

dus,  quo  agant,  expolitu  non  admodum  dif¬ 
ficilis  eiTe  videtur. 

Jrioc  in  loco  haud  filentio  praetereundum 
videtur,  tempeftatern  humidam  frigidamque 
ad  dyfpepfiam  poffe  conferre.  Quam  facile 
humor  frigufque  fpiracula  cutis  occludere 
poffint,  neminem  in  re  medica  verfatum 
latet.  Si  autem  cutis  hoc  modo  afficiatur, 
ob  fummum,  qui  hanc  inter  et  ventriculum 
intereft,  confenfum,  hic  non  diu  fanitate 
fruetur. 

Denique,  labes  haereditaria  proclives  ad 
hunc  morbum  mortales  nonnunquam  forfi- 
tan  reddit. 


SIGNORUM  RATIO. 

i.  Anorexi  ae. — Cum  contraria  fe  invi¬ 
cem  faepe  optime  explicent,  antequam  ano¬ 
rexiam  illuftrandam  fufcipiamus,  a  quanam 
caufa  appetitus  oriatur  breviter  confiderabi- 
mus.  Hunc  alii  phyfiologorum  reliquiis  cibi 
proxime  fumpti  acidis  ventriculum  ftimu- 

lantibus 

lantibus  tribuerunt.  Hae  autem,  quamvis 
ad  appetitum  movendum  nonnihil,  ut  alia 
acida,  interdum  poliunt  conferre,  adeo  inae¬ 
quales  funt,  et  tantopere  a  certa  concoctionis 
conditione  pendent,  ut  cibi  appetentiam, 
quae  admodum  conftanter  redit,  facere  ne¬ 
queant.  Appetitum  alii  parietibus  ventri¬ 
culi  fefe  mutuo  atterentibus  retulerunt.  Cum 
vero  ventriculus,  etiam  cum  maxime  con- 
tra&us  eft,  formam  globularem,  ut  optimi 
phyfiologi  docent,  femper  retineat,  parietes 
libi  invicem  nunquam  applicantur.  Igitur 
appetitus  ab  alia  caufa  proficifcatur  oportet. 
Cum  perfpiratio,  quae  omnium  evacuatio¬ 
num  copiofiffima  eft,  et  partem  ingeftorum 
longe  maximam  e  corpore  rurfus  expellit, 
corpus,  poft  cibum  fumptum,  ad  certum  uf- 
que  gradum  deplevit,  quaedam  fyftematis 
univerfi  inanitas  oritur,  quae  vafculis  cuta¬ 
neis  extremis  contraCtionem,  fibi  pro  rata 
ratione  refpondentem,  infert.  Haec  vero, 
ob  confenfum  manifeftiffimum  qui  cutem 
inter  et  ventriculum  intercedit,  contractio¬ 
nem  fimilem  cum  fibris  ventriculi  mufcula- 

ribus 

ribus  communicare  videtur,  quae  eum  mo- 
leftiae  fenfum,  qui  appetitus  appellatur, 
movet.  Cum  igitur  appetentia  cibi  a  valida 
fibrarum  ventriculi  mufcularium  contra&ione 
pendeat,  anorexia  vel  appetitus  proftratus  a 
caufa  contraria,  earundem,  nempe,  atonia  et 
debilitate,  proficifcatur  oportet.  Rem  autem 
ita  fefe  habere  experientia  teftatur  ;  namque, 
ventriculo  debili,  appetitus  fere  femper  lan- 
guefcit. 

2.  Nauseae  et  vomitus. — Haec  ab 
eadem  caufa  plane  pendent,  et  prior  tantum 
gradus  ligni  fupra  comprehenfi  major,  po- 
fterior  maximus  efie  videntur.  Hoc  clare 
expofito,  illa  fatis  intelligetur.  Plerofque 
vomitionem  ab  iis  folis,  quae  ventriculum 
irritant,  motumque  ejus  periftalticum  inver¬ 
tunt,  moveri  putare  non  ignoramus.  Et 
rem  ita  fefe  non  raro  habere  haudquaquam 
negamus.  Caeterum,  fequentia,  quae  ad 
atoniam  ventriculo  et  debilitatem  compa¬ 
randam  plane  accommodantur,  in  caufa  funt, 
cur  vomitum  a  mera  debilitate  faepe  profi- 
cifci  credamus.  Eum  enim  excitant,  fan- 

guis 

guis  brachio  modice  detra&us  interdum, 
idem  nimis  profufe  emiffus  fere  femper,  aqua 
tepida  oleumque  blandiffimum  omni  fiimulo 
haud  dubie  deftituta  ;  fedantia,  ut  opium, 
liberaliter  adhibita  ;  nonnullis  in  hominibus 
liquores  blandiffimi,  dum  acria  ftimulantia 
nullum  hujufmodi  effedtum  edunt,  &c. 

3.  Inflationis. — Quamprimum  ali¬ 
mentum  in  ventriculum  defcendit,-  faliva 
fuccufque  gaftricus  aerem  fixum,  qui  illi 
magna  plerumque  quantitate  ineft,  brevi 

expediunt,  qui  in  caufa  eft,  cur  ventriculum 

\ 

cito  a  cibo  fumpto  tere  femper  magis  minuf- 
ve  diftendi  fentiamus ;  namque  cibus  ipfe, 
quamvis  madetadtus  et  liquoribus  ventriculi 
admiftus,  non  multum  mole  potefl  augeri. 
Hic  aer  vero,  quamvis  liberaliter  explicatus, 
nihil  fere  moleftiae  ventriculo  firmo  faceffit. 
Igitur,  non  fine  caufa  gravi,  eum,  fanitate 
fubftante,  rurfus  abforberi  putarunt  plerique 
phyfiologorum.  Caeterum  hanc  abforbendi 
poteftatem  magna  ex  parte  amittere  videtur 
ventriculus  debilitatus,  quod,  ut  aere  alimen¬ 
ti  explicato  tantopere  diftendatur,  facit. 

E 

4.  Ructus  et  ruminationis. — Prior 
hinc  oritur,  quod  aer  modo  pofitus  ventri¬ 
culum  adeo  irritat,  ut  motus  ejus  periftalti- 
cus  invertatur,  ofiiumque  fuperius  recludat, 

per  quod  aliquantum  aeris  elaftici  in  oefo- 

> 

phagum  ingreditur,  et  ad  os  ufque  afcendit : 
Pofterior  hinc,  quod  partes  alimenti  folidi- 
ores,  aere  fixo  explicato,  fluidis  leviores  eva¬ 
dunt,  fumma  ventriculi  petunt,  cardiamque 
irritant,  qua  tandem  per  motum  periftalti- 
cum  inverfum  aperta,  rejiciuntur,  et  ad  fauces 
ofve  perveniunt. 

5.  Car  di  a  lg  ea  e. — Per  hanc  eum  mo- 
leftiae  fenfum,  non  omnem  ventriculi  dola¬ 
rem,  in  morem  quorundam  au&orum,  qui 
ab  acrimonia  acida,  putridave  interdum 
forfitan,  oftio  ventriculi  fuperiori  cardiaeve, 
praefert  i  in  nimis  irritabili  redditae,  admota, 
oritur,  fignificamus.  Hic  autem  ventriculis 
in  firmis,  quanquam  afcefcentia  in  eos  quo¬ 
tidie  ingeruntur,  et  aliquantum  acoris  in  iis 
haud  dubie  progeneratur,  nunquam  tantus 
fit,  quantus  dolorem  movere  poteft.  Eum 
igitur  a  ventriculi  atonia  pendere  opinamur, 

quae 

quae  in  caufa  eft,  cur  alimenta  in  eo  tamdiu 
retineantur,  eoque  fermentationis  progredi¬ 
antur,  ut  procreetur  acor  accerrimus.  Rem 
ita  fefe  habere,  teftatur  liquor  infigniter  acris 
e  ventriculis  fchirro  pylorum  admodum 
coardtante,  vel  ex  toto  occludente,  laboranti¬ 
bus  faepe  rejedus,  qui  linteola  nonnunquam 

1  \ 

erofit. 

6.  Gastrodyniae. — Haec,  ut  neminem 

fugit,  a  caufis  diverlis,  ut  inflammatione, 

/  * 

inflatione,  acrimonia,  fpafmo,  proficifci  poteft. 
Hoc  vero  in  morbo  dolorem  a  fpafmo,  potif- 
limum  oriri  putamus,  quem  in  ventriculo 
fumma  atonia  laborante,  quae,  uti  Hoffman- 
nus  teftatur,  fpafmos  facillime  gignit,  mag¬ 
nopere  invalelcere  oportet. 

7.  Alvi  plerumque  astrictae. — 
Haec  ab  ea  debilitate,  quae  et  ventriculum 
et  totum  canalem  alimentarium  occupat, 
plane  oritur.  Ventriculus  tono  idoneo  de- 
ftitutus  alimenta  per  pylorum  in  duodenum 
nimis  tarde  propellit,  et  igitur  motum  hujus 
periftalticum  non  fatis  excitat,  qui,  fi  rite 
pergat,  partibus  in  fuperioribus  irritatis  prius 

movetur^ 

movetur,  deinde  inferiores  petit.  Defcenfus 
autem  alimenti  motui  periftaltico,  qui  hoc  in 
morbo,  ob  fibrarum  inteftinorum  mufcula- 
rium  debilitatem,  nunquam  non  lentus  eft, 
pro  rata  ratione  affidue  refpondet,  eo  tardo 
tardus,  eo  celeri  celer. 


PROGNOSIS. 

Dyfpepfia  prima  per  ftadia,  cum  nondum 
inveteravit,  non  difficulter  faepe  depellitur. 
Si  a  morbis,  qui  medicinae  folent  parere, 
pendeat,  his  fublatis,  tolletur.  Si  vero  de- 
pulfa  faepe  rediit,  praefertim  fi  figna  febris 
hedticae,  hydropis,  cachexiaeque  univerfae 
movit,  finem  ejus  infauftum  fore,  caufa  non 
deeft,  cur  concludamus. 


RATIO  MEDENDI. 

-t 

Omnes  autem  morbos,  a  folidorum  debi¬ 
litate  et  relaxatione  oriundos,  medicinae  tar- 

diffime 

diffime  et  aegerrime  parere,  memoria  femper 
tenendum.  Namque  folida  corporis  humani 
nimis  diftenfa  tonoque  privata  eundem,  non 
abfque  fumma  difficultate,' recipiant.  Igitur, 
quantum  hujus  morbi  curationem  fpedtat, 
plus  forfitan  fiduciae  in  ratione  vidus  ido¬ 
nea,  caufifque  remotis  vitandis,  quam  in  me¬ 
dicamentis  ipfis,  collocandum. 

Confilia  vero  medendi  tria  effe  videntur. 

I.  Caufas  remotas  quam  diligentiffime  vi¬ 
tare. 

II.  Signa  nonnulla,  quae  gravitatem  mor¬ 
bi  foleant  augere,  levare. 

III.  Tonum  ventriculo  reddere. 

Quantum  ad  primum  confilium  attinet, 

de  caufis  remotis  adeo  fufe  fupra  diximus, 
ut  earum  hoc  in  loco  mentionem  rurfus  fa¬ 
cere  minime  neceffarium  effe  videatur.  Om¬ 
nes,  quotquot  funt,  curiofe  conftanterque  fu¬ 
giendas  effe,  dicere  ftifficiat. 

II,  Signa  nonnulla,  quae  gravitatem  mor¬ 
bi  foleant  augere,  levare.  Horum  autem 
praecipua  funt,  anorexia,  vomitus,  cardial- 

V  \  '4 

gia,  gaftrodynia,  alvufque  aftrida. 

i.  Ano«* 

l.  Anorexia . — Huic  per  medicamenta  vo¬ 
mitionem  excitantia  occurrere,  moris  univerfi 
eft.  Haec  autem  tribus  confiliis,  nempe, 
quae  ventriculo  continentur  evacuandi,  to¬ 
num  ventriculo  augendi,  curium  humorum 
ad  luperficiem  corpoream  faciendi,  refpon- 
dent.  Eorum  deieftus  habendus.  Si  tan- 
tum  ventriculo  contenta,  quae  quidem  ap~ 
petitum  magis  rnagifque  imminuere  pau- 
feamque  augere  poffint,  expellere  velis,  quod 
parum  proderit;  fimiiia  enim  in  ventriculum 

4  » 

fpatio  breviflimo  confluent,  leniora  tantum 
neceflaria  funt,  qualia  theae  viridis,  chamo- 
maeli,  raphani  ruiticani,  &c.  infufa.  Si  ve¬ 
ro  tonum  ventriculo  augere,  quod  emetica 
modice  intraque  certos  limites  adhibita  haud 
dubie  praeftant,  impetumve  humorum  ad 
cutem  facere,  quod  in  morbum  multum  po- 
teft,  ut  curatio  ejus  aeftate  et  in  regione  cali¬ 
diore  femper  facilior  clare  teftatur,  decreve¬ 
ris,  ad  fortiora  decurrendum,  qualia  funt,  i- 
pecacuanha,  vitriolum  album,  antimonialia,. 

Vomitio  non  faepius  reiterabitur,  alioquin, 
ut  mula  exempla  docent,  ventriculum  non  fir¬ 
mabit, 

mabit,  fed,  contra,  vires  ei  in  primis  convel¬ 
let. 

*  t 

2.  Vomitus . — Hic,  qui  faepe  pro  cona* 
mine  virium  naturae  medicatricium  falutife- 
ro  habendus  eft,  nihil  attentionis  noftrae  de- 
iiderat,  nifi  gravis  evadat.  Modicum  tol¬ 
lunt,  emeticum  lenius;  vomitus  enim  vomi¬ 
tu  interdum  depellitur,  quod  tamen  non  ad¬ 
hibendum,  nifi  eum  ab  acore  fimilive  profi- 
cifci  impicemur,  pauculae  fpiritus  vini  gal- 
lici  fpiritufve  vitrioli  guttae;  graviorem  o- 
pium,  interne  adhibitum,  regionive  ventri¬ 
culi,  forma  cataplafmatis,  admotum;  et  non- 
nunquam,  plenfque  aliis  incaffum  tentatis, 
aliquantulum  falinis  marini. 

Cardialgia. — Cum  vegetabilia  multum  a- 
coris  in  ventriculo  foleant  progenerare,  ple- 
rique  medicorum  aegrotis  curae  fuae  com- 
miffis,  ut  hifce  abftineant,  ciboque  animali 
ex  toto  viduent,  praecipiunt.  Quanquam 
hoc,  morbo  graviffimo,  nonnunquam  forfi- 
tan  neceffarium ;  plerumque  tamen  non  fa¬ 
ciendum.  Namque  cibus  animalis  et  figna 
fcorbuti  movere,  minufque  vegetabili  perfpi- 

rabilis 

rabilis  tantam  plenitudinem*  quanta  pericu- 
lo  nunquam  vacat,  facere  poteft.  Igitur 
tantum  alimenti  vegetabilis,  ut  panis  bene 
fermentati,  olerum  interdum,  &c.  quae  aef- 
tate,  quam  hyeme,  nonnullis  minus  nocere 
confuerunt,  animali  adjungendum,  quantum 
ventriculi  abfque  incommodo  ferre  poffunt, 
putamus.  Quantum  potum  fpe&at,  qui¬ 
cunque  liquores  adhibentur,  ii  tales  fint, 
quales  fermentationem  ex  toto  abfolverunt, 
et  eandem  igitur  rurfus  fubire  non  pericli** 

i 

tantur.  Hujufmodi  funt  vina  Madeirenfe, 
vetuftate  mife  redditum  Lufitanum.  Cere- 
vida  Londinends,  quae  Anglice  Porter  ap¬ 
pellatur,  aetate  prove&a  et  bene  lupulata, 
plurimis  nihil  noxae  omnino  inferre  confue- 
vit.  Quantum  ad  medicamenta  attinet,  a- 
cori,  cum  in  ventriculo  fubeft,  occurrunt 
abforbentia,  magnefia,  quae  acido  ventricu¬ 
li  adjun&a  lalem  medium  facit,  qui  alvum 

i 

leniter  mollit ;  aqua  calcis,  quae  acidum  po¬ 
tenter  abforbet,  hocque  modo  multum  pro- 
deft;  fales  alkalini,  &c. 


4.  Gajlro - 

4.  Gajlrodynia, — Si  haec  a  nimia  cardiae 
irritabilitate,  a  muco  abrafo  ortum  ducente, 
proficifcatur,  profunt  demulcentia  et  opiata  ; 
fi  a  fpafmo,  aromata ;  antifpafmodica,  alkali 
nempe  volatile,  mofchus,  aether  vitriolicus, 
gummi  foetida  ;  opium,  non  faepius  dan~ 
dum. 

5.  Alvus  ajlritda. — In  hanc  poffiint  fales 
neutri,  fi  quantitatibus  parvis  faepiufque  re¬ 
petitis  fumpti,  alvum  leniter  movent  ;  nam¬ 
que  omnis  purgatio  draftica,  utpote  quae 
inteftina  debilitet,  fumma  cura  vitanda : 
Magnefia  jam  pofita ;  rhabarbarum,  quod 
ore  tantum  manfum  faepe  alvum  fatis  emol¬ 
lit,  et  ad  ventriculum  .roborandum  nonnihil 
forfitan  amaritudine  confert  ;  oleum  reci¬ 
ni,  aloe;  fulphur,  quod  nimium  aerem  in 
ventriculo  explicat,  fortaffe  rarius  adhiben¬ 
dum. 

III.  Tonum  ventriculo  reddere.  Quae  hoc 
praeftant,  ea  breviter  referentur. 

I.  Acida . — Ea  tantum  funt  adhibenda, 
quae  fermentationi  rurfus  objici  non  pericli¬ 
tantur,  qualia  funt,  vitriolicum,  et  id  quod 

e  vegetabilibus  deftillatis  oritur.  Haec  facpe 
tonum  ventriculo  augent. 

2.  Metallica. — -E  ferro  praeparata  optima 
e  fle  videntur,  et  in  debilitatem  ventriculi  non 
parum  faepe  potiunt.  Ferrum  in  aquas  me¬ 
dicinales  diffufum  ventriculum  non  raro  in- 
figniter  roborat.  Ad  hoc  quoque  aqua  ipfa 
frigida  plurimum  confert. 

3.  Amara . — Haec,  quomodocunque  agant, 
ventriculum  firmant,  appetitum  movent,  con¬ 
coctionem  haud  dubie  accelerant.  Ea  qui¬ 
dem  fere  innumera,  optima  vero  fequuntur, 
radix  columbae  et  gentiani,  chamomelum, 

t 

abfynthium,  centaureum  minus,  cortex  Pe- 
ruVianus,  &c.  Ventriculo  gratiora  evadunt, 
aromatis,  ut  cortici  aurantiorum,  cinnamo¬ 
mi,  &c.  adjuncta.  Caeterum,  oh  caufas  fu- 
pra  pofitas,  nunquam  per  longum  temporis 
jpatium  continuum  funt  adhibenda. 

4.  Exercitatio. — Elaee  nunquam  negli- 
genda.  Per fpi rationem  auget,  tonum  vafeu- 
lis  extremis  conciliat;  igiturque  per  confen- 
fum  jam  comprehenfum  ventriculum  plane 
firmat.  Semper  modica  et  citra  defatiga¬ 
tionem 

tionem  fit.  Reliquis  ejus  generibus  prae- 

t 

ftant  ambulatio  et  equitatio. 

Denique,  animus  aegroti  ab  omnibus,  quae 
moeftitiam  poflunt  movere,  abducatur,  e£ 
omni  ratione  quam  maxime  erigatur. 

